ai4bharat/Pralekha huggingface dataset:
प्रधानमंत्री कार्यालय
प्रधानमंत्री से फ्रांस के राष्ट्रपति के राजनयिक सलाहकार श्री इमैनुएल बोने ने मुलाकात की
फ्रांस के राष्ट्रपति महामहिम इमैनुएल मैक्रों के राजनयिक सलाहकार श्री इमैनुएल बोने ने 5 जनवरी 2023 को प्रधानमंत्री श्री नरेन्द्र मोदी से मुलाकात की।
प्रधानमंत्री ने भारत और फ्रांस के बीच रक्षा, सुरक्षा एवं भारत-प्रशांत सहित रणनीतिक साझेदारी के विभिन्न क्षेत्रों में घनिष्ठ सहयोग पर प्रकाश डाला। प्रधानमंत्री ने भारत द्वारा जी20 की अध्यक्षता के प्रति फ्रांस के समर्थन का स्वागत किया।
श्री बोने ने प्रधानमंत्री को राष्ट्रपति इमैनुएल मैक्रों के मित्रता के संदेश से अवगत कराया और उन्हें एनएसए, श्री अजीत डोभाल के साथ दिन में हुई रणनीतिक वार्ता के बारे में जानकारी दी।
ऊर्जा और संस्कृति सहित आपसी हित एवं सहयोग के अन्य क्षेत्रों पर भी चर्चा हुई।
प्रधानमंत्री ने बाली में राष्ट्रपति मैक्रों के साथ अपनी हाल की मुलाकात को प्रेमपूर्वक याद किया और राष्ट्रपति मैक्रों को भारत आने का निमंत्रण दिया। श्री बोने ने कहा कि राष्ट्रपति मैक्रों अपनी शीघ्र भारत यात्रा को लेकर उत्सुक हैं।
इलेक्ट्रानिक्स एवं आईटी मंत्रालय
श्री रविशंकर प्रसाद एनआईसी टेक–कांक्लेव 2020 का उद्घाटन करेंगे
इस वर्ष की थीम : टेक्नोलॉजीस फॉर नेक्स्टजेन गर्वेनेंस
 कल प्रवासी भारतीय केंद्र, चाणक्य पुरी, नई दिल्ली में करेगा। इस अवसर पर इलेक्ट्रानिक्स एवं सूचना प्रौद्योगिकी, संचार तथा नागरिक संसाधन विकास राज्य मंत्री श्री धोत्रे संजय शामराव, इलेक्ट्रानिक्स एवं सूचना प्रौद्योगिकी सचिव श्री अजय साहनी और सिसको  के अध्यक्ष श्री समीर गर्दे भी उपस्थित रहेंगे।
इस वर्ष की थीम ‘टेक्नोलॉजीस फॉर नेक्स्टजेन गर्वेनेंस’ है।
एनआईसी सरकार के विभिन्न स्तरों पर सूचना और संचार प्रौद्योगिकी  के लिए एक प्रमुख संगठन है। इस विषय में एनआईसी डिजिटल इंडिया का महत्वपूर्ण घटक है। सरकार के लिए राष्ट्रीय आईसीटी अवसंरचना स्थापित करने के अलावा एनआईसी ने केंद्र और राज्य सरकारों के विभिन्न क्षेत्रों के लिए समाधान/प्लेटफार्म तैयार और विकसित किये हैं। इसके जरिये सेवाओं में पारदर्शिता, आयोजन और प्रबंधन में इजाफा हुआ है।
देश में सूचना और संचार प्रौद्योगिकीय के परिदृश्य में भारी बदलाव आया है, जिसका कारण नई उभरने वाली प्रौद्योगिकियां और नई दिशाएं देने वाले नवाचार हैं। इस सुविधा से नागरिकों तक पारदर्शी रूप में सूचनाओं को पहुंचाया जाना संभव हुआ है। इन प्रौद्योगिकियों के अपनाने से देश के डिजिटल बदलाव में बहुत मदद मिलेगी।
इस सम्मेलन से देश भर के सरकारी अधिकारियों का क्षमता निर्माण होगा और नागरिक केंद्रित सेवाओं की गुणवत्ता बढ़ाने में सुविधा मिलेगी। सम्मेलन में सूचना प्रौद्योगिकी उद्योग के विशेषज्ञ वक्ताओं के रूप में हिस्सा लेंगे और साइबर सुरक्षा, हाईपरस्केल आर्किटेकचर, डिजाइन थिंकिंग जैसे विभिन्न क्षेत्रों में अपनी विशेषज्ञता साझा करेंगे।
प्रधानमंत्री कार्यालय
प्रधानमंत्री ने सौराष्ट्र तमिल संगमम के प्रतिभागियों को शुभकामनाएं दीं
प्रधानमंत्री श्री नरेन्द्र मोदी ने सौराष्ट्र तमिल संगमम के प्रतिभागियों को अपनी शुभकामनाएं दी हैं।
सौराष्ट्र तमिल संगमम के एक ट्वीट को साझा करते हुए प्रधानमंत्री ने ट्वीट किया:
"ऐतिहासिक एसटीएस संगमम शुरू हो रहा है, सभी प्रतिभागियों को मेरी शुभकामनाएं। गुजरात के सौराष्ट्र क्षेत्र और तमिलनाडु के बीच का संबंध बहुत पुराना और मजबूत है। कामना है कि यह संगमम सांस्कृतिक संबंधों और 'एक भारत, श्रेष्ठ भारत' की भावना को बढ़ावा दे।"
एमजी/एमएस/जेके
(
प्रधानमंत्री कार्यालय
प्रधानमंत्री की मॉरीशस के राष्ट्रपति के साथ मुलाकात
(मॉरीशस के प्रधानमंत्री महामहिम प्रविंद जगन्नाथ ने 30 मई 2019 को प्रधानमंत्री श्री नरेन्द्र मोदी और मंत्रिपरिषद के शपथ ग्रहण समारोह में शिरकत की।
31 मई 2019 को प्रधानमंत्री मोदी के साथ अपनी द्विपक्षीय बैठक के दौरान प्रधानमंत्री जगन्नाथ ने श्री मोदी को एक शानदार जनादेश प्राप्त करने तथा उनके पुन: निर्वाचित होने पर हार्दिक शुभकामनाएँ दीं। प्रधानमंत्री मोदी ने मॉरीशस के प्रधानमंत्री जगन्नाथ का धन्यवाद किया और सभी क्षेत्रों में दोनों देशों के बीच द्विपक्षीय तथा स्थायी संबंधों को और मजबूत करने की अपनी प्रतिबद्धता को दोहराया। दोनों नेताओं ने हिंद महासागर क्षेत्र की सुरक्षा तथा विकास की साझा दृष्टि को हासिल करने के लिए मिलकर काम करने पर सहमति जताई।
कार्मिक, लोक शिकायत एवं पेंशन मंत्रालय
लोकपाल के लिए चयन समिति ने लोकपाल अध्यक्ष व सदस्यों के लिए आवेदन आमंत्रित किए
आवेदन/नामांकन की अंतिम तिथि- 22 फरवरी, 2019
न्यायमूर्ति रंजन प्रकाश देसाई की अध्यक्षता में लोकपाल के लिए बनी चयन समिति ने लोकपाल अध्यक्ष और सदस्यों की नियुक्ति के उद्देश्य से आवेदन आमंत्रित किए हैं।
योग्यता व आवेदन पत्र/नामांकन के फॉर्म-प्रारूप कार्मिक व प्रशिक्षण विभाग की वेबासाइट http://dopt.gov.in - लिंक लोकपाल से प्राप्त किए जा सकते हैं।
लिंक- https://dopt.gov.in/sites/default/files/Lokpal-Advertisement.pdf
आवेदन पत्र/नामांकन प्राप्त करने की अंतिम तिथि 22 फरवरी, 2019 सायं पांच बजे तक है। आवेदन पत्र को अध्यक्ष, लोकपाल के अध्यक्ष व सदस्यों की नियुक्ति चयन समिति, पोस्ट बॉक्स नम्बर 12, जीपीओ, नई दिल्ली-110001 के पते पर या ई-मल के जरिए lokpal.searchcomm[at]gov[dot]in पर 22 फरवरी, 2019 सायं पांच बजे तक भेजा जा सकता है।
अंतिम तिथि के पश्चात प्राप्त आवेदन पत्रों/नामांकन पत्रों पर विचार नहीं किया जाएगा।
विज्ञान एवं प्रौद्योगिकी मंत्रालय
महाराष्ट्र से खोजा गया नया पठार प्रजातियों के अस्तित्व पर जलवायु परिवर्तन के प्रभावों का अध्ययन करने के लिए सूचना का भंडार साबित हो सकता है
भारत की चार वैश्विक विविधता हॉटस्पॉट में से एक पश्चिमी घाट के ठाणे क्षेत्र में खोजे गए 24 अलग-अलग परिवारों के पौधों और झाड़ियों की 76 प्रजातियों वाला एक दुर्लभ कम ऊंचाई वाला बेसाल्ट पठार विविध प्रजातियों की जानकारी का भंडार साबित हो सकता है। यह प्रजातियों के अस्तित्व पर जलवायु परिवर्तन के प्रभावों का अध्ययन करने और रॉक वैश्विक संदर्भ में आउटक्रॉप्स की संरक्षण आवश्यकताओं और उनके विशाल जैव विविधता मूल्य के बारे में जागरूकता बढ़ाने में सहायक हो सकता है।
पश्चिमी घाट भारत में चार वैश्विक जैव विविधता हॉटस्पॉट में से एक है और पुणे में अगरकर रिसर्च इंस्टीट्यूट  एक दशक से इसकी जैव विविधता विशेष रूप से इसके रॉक आउटक्रॉप्स का अध्ययन कर रहा है। पठार पश्चिमी घाट में एक प्रमुख भूदृश्य हैं, जो स्थानिक प्रजातियों की प्रबलता के कारण महत्वपूर्ण हैं। उन्हें एक प्रकार के रॉक आउटक्रॉप के रूप में वर्गीकृत किया गया है और प्रजातियों को अनुकूल करने के लिए अद्वितीय और चुनौतीपूर्ण वातावरण प्रदान करता है। इन आउटक्रॉप में मौसमी पानी की उपलब्धता, सीमित मिट्टी और पोषक तत्व होते हैं, जो उन्हें प्रजातियों के अस्तित्व पर जलवायु परिवर्तन के प्रभावों का अध्ययन करने के लिए आदर्श प्रयोगशाला बनाते हैं। पठार इस प्रकार अंतर्दृष्टि का एक मूल्यवान स्रोत है कि प्रजातियां चरम स्थितियों में कैसे जीवित रह सकती हैं।
डॉ. मंदर दातार के नेतृत्व में एआरआई की टीम ने हाल ही में ठाणे जिले के मंजरे गांव में एक दुर्लभ कम ऊंचाई वाले बेसाल्ट पठार की खोज की। यह इस क्षेत्र में पहचाना जाने वाला चौथे प्रकार का पठार है। पिछले पहचाने गए तीन उच्च और निम्न ऊंचाई पर लेटराइट और उच्च ऊंचाई पर बेसाल्ट हैं।
टीम ने पठार का सर्वेक्षण करते हुए 24 विभिन्न परिवारों के पौधों और झाड़ियों की 76 प्रजातियों का प्रलेखन किया। लेखकों का मानना है कि यह एक महत्वपूर्ण खोज है क्योंकि पठार तीन अन्य रॉक आउटक्रॉप्स के साथ वनस्पति साझा करने के साथ-साथ कुछ अनूठी प्रजातियों को भी धारण करता है। यह अलग-अलग पर्यावरणीय परिस्थितियों में प्रजातियों के इंटरएक्शन का अध्ययन करने के लिए एक अनूठी मॉडल प्रणाली देता है।
स्प्रिंगर नेचर जर्नल नेशनल एकेडमी ऑफ साइंस लेटर्स में हाल ही में प्रकाशित शोध पत्र ने उत्तरी पश्चिमी घाट में ठाणे जिले के मंजरे गांव में नए खोजे गए निम्न स्तरीय बेसाल्ट पठार के महत्व पर प्रकाश डाला है, जो औसत समुद्र तल से 156 मीटर ऊपर है।
अधिक जानकारी के लिए डॉ. मंदर दातार , वैज्ञानिक, जैव विविधता और पुराजीव विज्ञान समूह तथा डॉ. पीके ढाकेफलकर, निदेशक , एआरआई, पुणे,  से संपर्क किया जा सकता है।
प्रकाशन लिंक: https://doi.org/10.1007/s40009-022-01188-6
सूक्ष्म, लघु एवं मध्यम उद्यम मंत्रालय
गडकरी ने गांवों एवं ग्रामीण क्षेत्रों के लिए नवोन्मेषी एवं परिवर्तनकारी नीतियां बनाने का आह्वान किया
केंद्रीय एमएसएमई और सड़क परिवहन एवं राजमार्ग मंत्री श्री नितिन गडकरी ने ग्रामीण क्षेत्रों के अनुकूल अनुसंधान आधारित प्रौद्योगिकियों के इस्तेमाल और नवाचार के माध्यम से गांवों में टिकाऊ एवं परिवर्तनकारी बदलाव के प्रयास का आह्वान किया। महाराष्ट्र में वर्धा स्थित महात्मा गांधी अंतरराष्ट्रीय हिंदी विश्वविद्यालय में एक कार्यशाला को संबोधित करते हुए केंद्रीय मंत्री ने रेखांकित किया कि ग्रामीण उद्योगों और खादी के माध्यम से वार्षिक आधार पर लगभग 88,000 करोड रुपए के व्यवसाय का सृजन होता है। उन्होंने कहा कि इसमें और वृद्धि की जा सकती है यदि नीतियां अनुकूल और इनोवेटिव हो तथा उनका लक्ष्य ग्रामीण क्षेत्रों में लोगों के जीवन स्तर को सुधारना हो। केंद्रीय मंत्री ने कहा कि ग्रामीण उद्योगों द्वारा उत्पादित किए जा रहे उत्पादों की बिक्री और बेहतर ढंग से हो सकती है यदि उनकी मार्केटिंग बेहतर ढंग से की जाए तो।
महात्मा गांधी, विनोबा भावे, पंडित दीनदयाल उपाध्याय, राम मनोहर लोहिया और जयप्रकाश नारायण के दर्शन को याद करते हुए उन्होंने कहा कि इन महान नेताओं का लक्ष्य एक था- ग्रामीण क्षेत्रों में रहने वाले गरीब लोगों के जीवन स्तर को सुधारना। उन्होंने कहा कि जब तक ग्रामीण क्षेत्र में रोजगार सृजन और पर्याप्त सुविधाओं को सुनिश्चित करने के उपाय नहीं ढूँढ़े जाते तब तक इन नेताओं के स्वप्न साकार नहीं होंगे। केंद्रीय मंत्री ने कहा कि ग्रामीण अर्थव्यवस्था का सही ढंग से विकास न करने के कारण आजादी के बाद से देश की ग्रामीण जनसंख्या की 30% आबादी पलायन करती रही है।
श्री गडकरी ने कहा कि एमएसएमई, देश के सकल घरेलू उत्पाद  में 30% का योगदान करती है और लगभग 6.5 करोड एम एस एम ई इकाइयां हैं। सरकार का लक्ष्य है कि यह योगदान बढ़कर 40% हो और ग्रामीण गरीब लाभान्वित हों। उन्होंने जोर दिया कि नीतियां ऐसी बनाई जानी चाहिए जो गरीबों को सशक्त करें। केंद्रीय मंत्री ने कहा कि हम पश्चिमीकरण के पक्ष में नहीं हैं लेकिन हम अपने गांवों के आधुनिकीकरण के पक्ष में हैं। उन्होंने कहा कि यह समय सामाजिक-आर्थिक बदलाव का समय है।
सामाजिक न्याय एवं अधिकारिता मंत्रालय
पैरा साइकिलिस्ट श्री अक्षय सिंह ने एलिम्को में निर्मित कृत्रिम अंग का उपयोग करते हुए साइकिलिंग के लिए लिम्का बुक ऑफ रिकॉर्ड बनाने का प्रयास किया
उन्होंने 64 घंटे के रिकॉर्ड समय में कानपुर से दिल्ली के बीच की दूरी तय की
कानपुर  के एक युवा एवं उत्साही साइकिल चालक श्री अक्षय सिंह ने किशोरावस्था में इलाहाबाद से वापस लौटते समय एक ट्रेन दुर्घटना में अपना दाहिना पैर खो दिया था। यह दुर्घटना परिवार के साथ-साथ स्वयं युवा अक्षय के लिए भी एक बहुत बड़ा झटका थी, जो अपना नाम विश्व साइकिलिंग कैनवास पर दर्ज कराने का प्रबल इच्छुक था।
पैरा साइकिलिस्ट श्री अक्षय सिंह
लेकिन इस घटना के बाद भी उन्होंने दिव्यांगता को कभी भी अपने जीवन के लक्ष्यों को बदलने का अवसर नहीं दिया और अपनी पढ़ाई के साथ-साथ साइकिल चलाने के अभ्यास को पूरे जुनून के साथ जारी रखा। गुजरते समय के दौरान अक्षय और उनके माता-पिता को भारतीय कृत्रिम अंग निर्माण निगम  के बारे में जानकारी मिली। उन्होंने नए विकसित उच्च गुणवत्ता वाले कृत्रिम अंग की फिटिंग के लिए एलिम्को के प्रोस्थेटिक विशेषज्ञों से संपर्क किया।
श्री अक्षय सिंह ने एलिम्को में निर्मित कृत्रिम अंग का उपयोग करते हुए 29 अगस्त 2021 को कानपुर  से नई दिल्ली  तक साइकिल चलाने के लिए लिम्का बुक ऑफ रिकॉर्ड बनाने का प्रयास किया।
भारत सरकार द्वारा चलाई जा रही दिव्यांग व्यक्तियों की सहायता/उपकरणों की खरीद/फिटिंग योजना  के तहत दाहिने पैर से दिव्यांग श्री अक्षय की जांच की गई और उनके लिए घुटने के नीचे का कृत्रिम अंग बनाया गया। इसके बाद, उन्होंने जीएआईटी प्रशिक्षण कार्यक्रम का पालन किया। जीएआईटी प्रशिक्षण एक प्रकार की शारीरिक चिकित्सा है। यह खड़े होने और चलने की क्षमता को सुधारने में मदद करता है। इसके बाद में अगस्त 2021 में श्री अक्षय सिंह ने रिकॉर्ड 64 घंटे के समय में कानपुर से लेकर इंडिया गेट नई दिल्ली तक साइकिल चलाने का लिम्का बुक ऑफ रिकॉर्ड बनाने का प्रयास किया और उन्होंने सफलतापूर्वक इस लक्ष्य को हासिल किया।
एलिम्को के बारे में:-
भारतीय कृत्रिम अंग निर्माण निगम  एक केंद्रीय सार्वजनिक क्षेत्र का उद्यम है। यह सामाजिक न्याय एवं अधिकारिता मंत्रालय के तहत दिव्यांगजन सशक्तिकरण विभाग के प्रशासनिक नियंत्रण के तहत कार्य करता है।
एलिम्को का मुख्य उद्देश्य देश में जरूरतमंद व्यक्तियों, विशेष रूप से दिव्यांग रक्षा कर्मियों, अस्पतालों और अन्य ऐसे ही कल्याणकारी संस्थानों को उचित लागत पर कृत्रिम अंगों एवं सहायक उपकरण तथा घटकों की उपलब्धता, उपयोग, आपूर्ति व वितरण को बढ़ावा देना, प्रोत्साहित करना और विकसित करना है।
यह जरूरतमंदों के लिए पुनर्वास सहायक यंत्रों का निर्माण करके और देश के दिव्यांग व्यक्तियों हेतु कृत्रिम अंगों तथा अन्य पुनर्वास सहायता की उपलब्धता, उपयोग, आपूर्ति एवं वितरण को बढ़ावा देने, प्रोत्साहित करने और विकसित करने के द्वारा अधिकतम संभव सीमा तक दिव्यांग जनों को लाभान्वित कर रहा है।
एलिम्को का मुख्य जोर दिव्यांगों को बड़ी संख्या में उचित मूल्य पर बेहतर गुणवत्ता वाले कृत्रिम अंग और उपकरण प्रदान करना है। निगम ने 1976 में कृत्रिम अंगों का निर्माण करना शुरू किया था। इसके पांच सहायक उत्पादन केंद्र  भुवनेश्वर , जबलपुर , बेंगलुरु , चनालोन  और उज्जैन में स्थित हैं। निगम के नई दिल्ली, कोलकाता, मुंबई, हैदराबाद और गुवाहाटी में पांच विपणन केंद्र हैं।
एलिम्को एकमात्र निर्माण कंपनी है जो देश भर में सभी प्रकार की दिव्यांगता में सहायता के लिए एक ही छत के नीचे विभिन्न प्रकार के सहायक उपकरणों का उत्पादन करती है।
खाद्य प्रसंस्करण उद्योग मंत्रालय
खाद्य प्रसंस्करण उद्योग का स्तर बढ़ाने और ग्रामीण क्षेत्रों सहित पूरे देश में ग्रामीण उद्यमिता को बढ़ावा देने के लिए खाद्य प्रसंस्करण उद्योग मंत्रालय पीएमकेएसवाई, पीएलआईएसएफपी और पीएमएफएमई जैसी विभिन्न योजनाओं को लागू कर रहा है
खाद्य प्रसंस्करण उद्योग के स्तर को बढ़ाने और ग्रामीण क्षेत्रों सहित पूरे देश में ग्रामीण उद्यमिता को प्रोत्साहित करने के लिए, खाद्य प्रसंस्करण उद्योग मंत्रालय तीन योजनाओं को लागू कर रहा है- केंद्र की अंब्रेला स्कीम प्रधानमंत्री किसान संपदा योजना , खाद्य प्रसंस्करण उद्योग के लिए उत्पादन लिंक्ड प्रोत्साहन स्कीम  और केंद्र द्वारा प्रायोजित प्रधानमंत्री सूक्ष्म खाद्य प्रसंस्करण उद्यमों का औपचारिककरण  योजना।
केंद्रीय खाद्य प्रसंस्करण उद्योग राज्य मंत्री श्री प्रह्लाद सिंह पटेल ने एक प्रश्न के लिखित उत्तर में राज्यसभा को सूचित किया कि पीएमएफएमई योजना 10,000 करोड़ रुपये के परिव्यय के साथ 2020-21 से 2024-25 तक पांच वर्षों के दौरान क्रेडिट लिंक्ड सब्सिडी के माध्यम से 2 लाख सूक्ष्म खाद्य प्रसंस्करण उद्यमों की स्थापना/उन्नयन के लिए वित्तीय, तकनीकी और व्यावसायिक सहायता प्रदान करती है। पीएमकेएसवाई की घटक योजनाओं के तहत, खाद्य प्रसंस्करण उद्योग मंत्रालय प्राथमिक प्रसंस्करण इकाइयों, संग्रह केंद्रों, प्री-कंडीशनिंग, प्री-कूलिंग, राइपनिंग, पैकिंग जैसे संबद्ध बुनियादी ढांचे के साथ कोल्ड चेन सहित खाद्य प्रसंस्करण/संरक्षण उद्योगों की स्थापना के लिए और आधुनिक बुनियादी ढांचे के निर्माण के लिए उद्यमियों को सहायता अनुदान के रूप में वित्तीय सहायता प्रदान करता है।
रक्षा मंत्रालय
रक्षा राज्य मंत्री श्री अजय भट्ट ने नई दिल्ली में भारतीय तटरक्षक मुख्यालय का दौरा किया
चुनौतियों के बावजूद देश के समुद्री हितों की रक्षा में आईसीजी की भूमिका की सराहना की
रक्षा राज्य मंत्री के रूप में पदभार ग्रहण करने के बाद पहली बार श्री अजय भट्ट 14 जुलाई, 2021 को नई दिल्ली में भारतीय तटरक्षक  मुख्यालय गए। अपने इस दौरे के दौरान डीजी कोस्ट गार्ड श्री के नटराजन और अन्य वरिष्ठ अधिकारियों ने अग्निशमन, तेल रिसाव से निपटने, खोजबीन एवं बचाव, पर्यावरण संरक्षण, मादक पदार्थों की तस्करी रोधी अभियान और अंतरराष्ट्रीय समुद्री अपराधों का मुकाबला करने सहित तटरक्षक बल के विभिन्न अभियानों की क्षमताओं के बारे में उनको जानकारी दी।
अधिकारियों के साथ बातचीत करते हुए रक्षा राज्य मंत्री ने विशेष रूप से कोविड-19 महामारी के दौरान विभिन्न चुनौतियों के बावजूद दृढ़ निश्चय के साथ देश के समुद्री हितों की रक्षा करने में आईसीजी की भूमिका की सराहना की। उन्होंने कहा, "भारतीय तटरक्षक की जिम्मेदारी है कि वह यह सुनिश्चित करें कि भारत के समुद्री क्षेत्र सुरक्षित हों। यह समुद्र में बदलती सुरक्षा चुनौतियों का सामना करने के अलावा आर्थिक विकास सुनिश्चित करने में महत्वपूर्ण भूमिका निभाता है। समुद्री सुरक्षा सुनिश्चित किए बिना दोषहीन आंतरिक और राष्ट्रीय सुरक्षा का ढांचा तैयार करना संभव नहीं है।" श्री अजय भट्ट ने प्रधानमंत्री श्री नरेन्द्र मोदी द्वारा परिकल्पित सिक्योरिटी एंड ग्रोथ फ़ॉर ऑल इन द रीजन  पर जोर देते हुए कहा कि सुरक्षित, संरक्षित और स्वच्छ समुद्र राष्ट्र निर्माण के लिए अद्वितीय आर्थिक अवसर प्रदान करते हैं।
श्री अजय भट्ट ने हाल ही में आए चक्रवातों 'तौकते' और 'यास' के दौरान बहुमूल्य जीवन बचाने के लिए आईसीजी की सराहना की। उन्होंने सितंबर 2020 में आईसीजी ऑनबोर्ड क्रूड कैरियर मोटर टैंकर न्यू डायमंड और 2021 में मोटर वेसल एक्स-प्रेस पर्ल, दोनों ही कोलंबों के करीब, पर किए गए अग्निशमन अभियानों का विशेष उल्लेख किया और संकट के समय में अंतरराष्ट्रीय समुदाय को समर्थन देने के लिए आईसीजी की सराहना की। समुद्र में मादक पदार्थों की तस्करी रोधी अभियानों के लिए आईसीजी की सराहना करते हुए उन्होंने कहा कि इसने अंतरराष्ट्रीय नार्को गिरोहों को हमारे अनन्य आर्थिक क्षेत्र की सीमा से बाहर जाने के लिए मजबूर किया है।
विधि एवं न्याय मंत्रालय
न्याय विभाग अंतर्राष्ट्रीय योग दिवस, 2022 मनायेगा
इस वर्ष अंतर्राष्ट्रीय योग दिवस “आजादी के अमृत महोत्सव” के साथ पड़ रहा है, जिसके लिये आयुष मंत्रालय ने देशभर के 75 प्रमुख स्थानों पर अंतर्राष्ट्रीय योग दिवस की योजना बनाई है। इसका उद्देश्य है भारत को विश्व के पटल पर ब्रांड के रूप में प्रस्तुत करना। प्रधानमंत्री मैसूर, कर्नाटक से कार्यक्रम की अगुवाई करेंगे।
विधि एवं न्याय मंत्रालय का विधि विभाग अपने जैसलमेर हाउस स्थित परिसर में अंतर्राष्ट्रीय योग दिवस मनायेगा। यह स्थान एक धरोहर भवन है।
न्याय विभाग, न्यायपालिका के साथ भी बातचीत कर रहा है, ताकि सर्वोच्च न्यायालय और सभी 25 उच्च न्यायालयों, जिला न्यायलयों और देशभर के अधीनस्थ न्याय परिसरों में अंतर्राष्ट्रीय योग दिवस का आयोजन किया जाये। सर्वोच्च न्यायालय और उच्च न्यायालय बहुधा पुरानी विरासत वाली इमारतों में स्थित हैं, जिनका वास्तुशिल्प अनोखा है। इस तरह इस अवसर की महिमा बढ़ जायेगी।
प्रधानमंत्री श्री नरेन्द्र मोदी की पहल पर संयुक्त राष्ट्र आमसभा ने 2014 में यह ऐतिहासिक निर्णय लिया था कि हर वर्ष 21 जून को अंतर्राष्ट्रीय योग दिवस मनाया जायेगा। योग की यह व्यापक स्वीकार्यता हमारे देश के लिये गौरव की बात है, क्योंकि योग हमारे राष्ट्र की सांस्कृतिक और आध्यात्मिक विरासत का अभिन्न अंग है।
इस वर्ष के अंतर्राष्ट्रीय योग दिवस की विषयवस्तु “मानवता के लिये योग” है, क्योंकि कोविड-19 महामारी की पराकाष्ठा के दौरान योग ने बीमारी की पीड़ा को कम करने में मानवजाति की सेवा की थी। इसके साथ ही कोविड-19 के बाद उभरने वाले भू-राजनीतिक परिदृश्य को संभालने, करुणा, दया और एकता की भावना के बल पर लोगों को एक-दूसरे के करीब लाने तथा आपदा को सहन करने में पूरी दुनिया में लोगों की मदद की थी।
विशेष सेवा एवं फीचर्स
केन्द्रीय रिजर्व पुलिस बल  अखिल महिला मोटरसाइकिल अभियान-2023 का तिरुवनंतपुरम में स्वागत किया गया
केन्द्रीय रिजर्व पुलिस बल  अखिल महिला मोटरसाइकिल अभियान-2023- सीआरपीएफ की ओर से आयोजित महिला अधिकारियों की मोटरसाइकिल रैली का तिरुवनंतपुरम के पल्लीपुरम में सीआरपीएफ समूह केन्द्र में स्वागत किया गया। पूर्व पुलिस महानिदेशक  बी संध्या, तिरुवनंतपुरम रेंज के उप महानिरीक्षक सीआरपीएफ आर निशांतिनी, पल्लीपुरम समूह केन्द्र के उप महानिरीक्षक विनोद कार्तिक, समूह केन्द्र कमांडेंट राजेश यादव ने महिला मोटरसाइकिल सवारों का स्वागत किया। सीआरपीएफ के डिप्टी कमांडेंट सिंधु के नेतृत्व में 50 सदस्यीय टीम 25 बाइक पर कन्याकुमारी से पल्लीपुरम पहुंची । रैली का उद्देश्य देश के लोगों के बीच राष्ट्रीय एकता को बढ़ावा देना है। उन्होंने तीन घंटे में 97 किलोमीटर की दूरी तय की। समूह के आठ सदस्य केरल से हैं। केंद्रीय सामाजिक न्याय एवं अधिकारिता राज्य मंत्री श्री ए. नारायण स्वामी ने सुबह रैली को कन्याकुमारी से हरी झंडी दिखाकर रवाना किया।
कार्यक्रम की मुख्य अतिथि पूर्व डीजीपी बी संध्या ने कहा कि नारी शक्ति को उजागर कर रही सीआरपीएफ महिला अधिकारियों की मोटरसाइकिल रैली युवाओं के लिए प्रेरणा है। मोटरसाइकिल रैली में शामिल होने वाले देशभर के अधिकारी ‘मिनी इंडिया’ हैं। ओलंपियन श्रीमती ओमाना कुमारी सात अक्टूबर , 2023 को सुबह 06:30 बजे सीआरपीएफ समूह केन्द्र, पल्लीपुरम से मदुरै के लिए रवाना होने वाली रैली को हरी झंडी दिखाएंगी। सीआरपीएफ की महिला अधिकारियों की मोटरसाइकिल रैली इस तरह से आयोजित की जा रही है कि वे राष्ट्रीय एकता दिवस के हिस्से के रूप में पांच अक्टूबर से 31 अक्टूबर तक देश के विभिन्न भागों में भ्रमण करेंगी।
सूचना और प्रसारण मंत्रालय
हर कोई दिल से एक फिल्म निर्माता है, जो फिल्म सिनेमा बंदी का मुख्य विषय है
यह फिल्म स्वतंत्र सिनेमा को श्रद्धांजलि है: राजेश निदिमोरु
भारतीय सिनेमा में अनूठी अवधारणाओं और कहानी की दौड़ में आगे बढ़ते हुए निर्देशक प्रवीण कंद्रेगुला की कॉमेडी ड्रामा फिल्म 'सिनेमा बंदी' आपको एक ऑटो ड्राइवर से सिनेमावाला तक की यात्रा की दिल को छू लेने वाली कहानी से बांधे रखेगी।
आज इफ्फी के 53वें संस्करण में पीआईबी द्वारा आयोजित इफ्फी टेबल टॉक्स के एक सत्र को संबोधित करते हुए फिल्म सिनेमा बंदी के निर्माता राजेश निदिमोरु ने कहा, 'इस फिल्म का हर पहलू मौलिक है, पटकथा लिखने से लेकर निर्माता को विचार देने तक, फिर अभिनेताओं की कास्टिंग करने और स्थानों आदि को खोजने तक सारी चीज़ें मौलिक हैं।'
एक हास्य, वास्तविकता में गहराई से निहित, नेटफिल्क्स पर प्रीमियर की गई यह फिल्म दो सप्ताह से नंबर 1 पर ट्रेंड कर रही है। निर्माता राजेश निदिमोरु ने बताया कि इस फिल्म को एक उचित स्टूडियो और जाने-माने अभिनेताओं के बिना बनाने का एकमात्र कारण इसकी प्रामाणिक कहानी और अभिनय है। उन्होंने कहा, "यह फिल्म स्वतंत्र सिनेमा के लिए एक भावभीनी श्रद्धांजलि है, जिसे आमतौर पर दिल से बनाया जाता है। मैं अपने करियर की शुरुआती स्वतंत्र को फिर से जीना चाहता था और पहली भावना को फिर से अनुभव करना चाहता था।" निर्माता ने यह भी कहा कि फिल्म वास्तव में एक अच्छी मनोरंजक फिल्म बनती, लेकिन मौलिकता और प्रामाणिकता ने इसे अद्वितीय बना दिया। राजेश निदिमोरु ने इस बात पर भी प्रकाश डाला कि इफ्फी फिल्म निर्माताओं के लिए अन्य फिल्म निर्माताओं के साथ बातचीत करने और उनके विचारों को पेश करने के लिए देश में सबसे अच्छा मंच है।
निर्माता हमें बताने का प्रयास करते हैं कि हर व्यक्ति दिल से एक फिल्म निर्माता है और कोई भी फिल्म बना सकता है, अगर वे इसके लिए अपनी इच्छा रखते हैं। निर्देशक प्रवीण कंद्रेगुला ने कहा, 'मेरे बचपन से व्यक्तिगत प्रेरणा लेकर जब मेरे पिता ने मुझे एक कैमरा दिया था, तो मैं उसके साथ कुछ करना चाहता था। इसके बाद मुझे इस फिल्म को बनाने का विचार आया था।' उन्होंने आगे बताया कि इस फिल्म में अभिनेताओं ने अभिनय नहीं किया है, बल्कि उन्होंने उन पात्रों को जिया है। वास्तविक भाव प्राप्त करने के लिए हमने कैमरा सेटअप को छिपा कर रखा था।
पात्रों का मूल और ग्रामीण चित्रण दर्शकों के चेहरे पर मुस्कुराहट ला देगा। इस फिल्म की शूटिंग कर्नाटक के मुल्बगल तालुक गांव में की गई। पटकथा लेखक वसंत मारिगंती ने बताया कि इस गांव में केवल 20-25 घर थे और यह अलग-थलग और स्वच्छ था, जो हमारे लिए किसी फिल्म के एक सेट की तरह ही था। हमारे लिए शूट करने के लिए यह वातावरण बहुत सुविधाजनक और कहानी के लिए उपयुक्त था।
सारांश:
गांव में एक गरीब और संघर्षरत ऑटो चालक वीराबाबू को अपने ऑटो में किसी का छूटा हुआ एक महंगा कैमरा मिलता है। गांव का इकलौता वेडिंग फोटोग्राफर गणपति उन्हें बताता है कि यह कैमरा ठीक वैसा ही है, जिसका उपयोग सुपरस्टारों की ब्लॉकबस्टर फिल्में बनाने के लिए किया जाता है। इसके बाद उत्साही वीराबाबू ने 'सुपरस्टार' कैमरे के साथ एक ब्लॉकबस्टर फिल्म बनाने और पूरे गांव को कास्ट  करने का निर्णय करते हैं। इसके लिए वे फोटोग्राफर की सहायता लेते हैं। इस तरह एक ऑटोवाला से सिनेमावाला तक की उनकी यात्रा की शुरुआत होती है।
प्रधानमंत्री कार्यालय
प्रधानमंत्री ने स्वाहिद दिवस पर असम आंदोलन के शहीदों को श्रद्धांजलि अर्पित की
प्रधानमंत्री श्री नरेन्द्र मोदी ने स्वाहिद दिवस पर असम आंदोलन के शहीदों को श्रद्धांजलि अर्पित की है।
एक ट्वीट में श्री मोदी ने कहा
"‘स्वाहिद’ दिवस पर हम असम आंदोलन के महान शहीदों को श्रद्धांजलि देते हैं। असम की प्रगति और राज्य के नागरिकों के सशक्तिकरण के प्रति उनकी भावना हम सभी को प्रेरित करती है।"
सड़क परिवहन एवं राजमार्ग मंत्रालय
सड़क परिवहन एवं राजमार्ग मंत्रालय ने जापान इंटरनेशनल कोऑपरेशन एजेंसी के प्रौद्योगिकी सहयोग के साथ भारत में पर्वतीय सड़क अवसंरचना को बढ़ाने के उद्देश्य से दिशानिर्देश विकसित किए
सड़क परिवहन एवं राजमार्ग मंत्रालय  ने जापान इंटरनेशनल कोऑपरेशन एजेंसी  के प्रौद्योगिकी सहयोग के साथ भारत में पर्वतीय सड़क अवसंरचना को बढ़ाने के उद्देश्य से पांच दिशानिर्देश विकसित किए हैं। ये दिशानिर्देश पहाड़ी क्षेत्रों में उच्च-गुणवत्ता और टिकाऊ सड़क परियोजनाओं को सुनिश्चित करने के लिए तैयार किए गए हैं, जो सड़क नेटवर्क में सुधार करेंगे और आर्थिक विकास को बढ़ावा देंगे।
ये दिशानिर्देश इंडियन रोड कांग्रेस  द्वारा प्रकाशित किए गए थे और केंद्रीय सड़क परिवहन और राजमार्ग मंत्री श्री नितिन गडकरी ने 7 जुलाई 2023 को रायपुर, छत्तीसगढ़ में 225वीं मिड टर्म काउंसिल मीटिंग के उद्घाटन समारोह के दौरान इन्हें जारी किया था। इस अवसर पर छत्तीसगढ़ के लोक निर्माण मंत्री, सड़क परिवहन एवं राजमार्ग मंत्रालय के महानिदेशक  एवं विशेष सचिव और अन्य गणमान्य व्यक्ति उपस्थित रहे।
ये दिशानिर्देश पर्वतीय क्षेत्रों में सड़क निर्माण के लिए तकनीकी विशिष्टताओं और सर्वोत्तम प्रथाओं को उपलब्ध कराते हैं, जिसमें निम्नलिखित विषय शामिल हैं:
1. पहाड़ी सड़कों की योजना
2. उन्नत प्रौद्योगिकी के साथ ढलान और तटबंध संरक्षण
3. पहाड़ी क्षेत्र में मुख्य सड़कों पर सुरंग
4. उन्नत प्रौद्योगिकी के साथ माउंटेन ब्रिज
5. पर्वतीय राजमार्गों का संचालन एवं रखरखाव
व्यापार, कनेक्टिविटी और सामाजिक विकास को सुविधाजनक बनाने में अच्छी तरह से बनाए रखी गई सड़कों की महत्वपूर्ण भूमिका को स्वीकार करते हुए, एमओआरटीएच और जेआईसीए ने 2016 से 2021 तक “पर्वतीय क्षेत्रों में राजमार्गों पर क्षमता विकास परियोजना” को लागू करने पर सहमति व्यक्त की थी।